𝐀𝐉𝐎𝐅𝐌 Vrancea 𝐢̂𝐢 𝐢𝐧𝐯𝐢𝐭𝐚̆ 𝐩𝐞 𝐚𝐛𝐬𝐨𝐥𝐯𝐞𝐧𝐭̦𝐢𝐢 𝐩𝐫𝐨𝐦𝐨𝐭̦𝐢𝐞𝐢 𝟐𝟎𝟐𝟔 𝐬𝐚̆ 𝐬𝐞 𝐢̂𝐧𝐫𝐞𝐠𝐢𝐬𝐭𝐫𝐞𝐳𝐞 
[image: 📍]Agenția Județeană pentru Ocuparea Forței de Muncă Vrancea (AJOFM Vrancea) informează absolvenții instituțiilor de învățământ din promoția 2026 că se pot înregistra în evidența agenției 𝐢̂𝐧 𝐭𝐞𝐫𝐦𝐞𝐧 𝐝𝐞 𝟔𝟎 𝐝𝐞 𝐳𝐢𝐥𝐞 𝐝𝐞 𝐥𝐚 𝐚𝐛𝐬𝐨𝐥𝐯𝐢𝐫𝐞, pentru a beneficia de servicii și facilități menite să sprijine integrarea lor pe piața muncii.
[image: 👉]Înregistrarea în baza de date a AJOFM Vrancea oferă absolvenților acces la servicii gratuite de informare și consiliere profesională, medierea muncii, cursuri de formare profesională, precum și la alte măsuri active de stimulare a ocupării forței de muncă, puse la dispoziție de instituție.
[image: 👉]De asemenea, absolvenții care nu reușesc să se angajeze în termen de 60 de zile de la finalizarea studiilor pot beneficia, în condițiile legii, de indemnizație de șomaj pentru o perioadă de 6 luni.
[image: 👉]Totodată, legislația prevede o serie de stimulente financiare pentru absolvenții care se angajează, printre care:
[image: 🔹]prima de stabilitate, acordată absolvenților care se angajează pentru prima dată cu contract de muncă pe durată nedeterminată și normă întreagă, în valoare de 1.000 lei/lună în primul an și 1.250 lei/lună în al doilea an;
[image: 🔹]prima de inserție, acordată absolvenților care se înregistrează la agențiile pentru ocuparea forței de muncă și se angajează în termen de 60 de zile de la absolvire, în cuantum de 3 ori valoarea indicatorului social de referință (ISR).
[image: 👉]Pentru înregistrare, absolvenții trebuie să prezinte următoarele documente:
[image: 🔹]actul de identitate;
[image: 🔹]actele de studii sau adeverința de absolvire;
[image: 🔹]declarație pe proprie răspundere privind starea de sănătate.
[image: 👉]Absolvenții din județul Vrancea se pot înscrie în evidența punctelor de lucru ale AJOFM Vrancea din localitatea de domiciliu sau reședință, unde pot primi sprijin și îndrumare în vederea identificării unui loc de muncă potrivit pregătirii și intereselor profesionale.
[image: 👉]Prin aceste măsuri, AJOFM Vrancea își propune să faciliteze tranziția tinerilor de la sistemul de educație către piața muncii, oferindu-le suportul necesar pentru integrarea profesională și dezvoltarea unei cariere stabile.
𝐀𝐉𝐎𝐅𝐌 Vrancea – 𝐢̂𝐦𝐩𝐫𝐞𝐮𝐧𝐚̆ 𝐩𝐞𝐧𝐭𝐫𝐮 𝐮𝐧 𝐯𝐢𝐢𝐭𝐨𝐫 𝐩𝐫𝐨𝐟𝐞𝐬𝐢𝐨𝐧𝐚𝐥 𝐬𝐢𝐠𝐮𝐫!

Ești absolvent în 2026? AJOFM Vrancea te sprijină în găsirea unui loc de muncă!
Absolvenții instituțiilor de învățământ, cu vârsta de minimum 16 ani, se pot înregistra la AJOFM Vrancea in termen de 60 de zile de la absolvire pentru a beneficia de:
[image: ✔️]indemnizație de șomaj timp de 6 luni;
[image: ✔️]servicii gratuite de informare și consiliere profesională;
[image: ✔️]medierea muncii;
[image: ✔️]cursuri gratuite de formare profesională;
[image: ✔️]măsuri de stimulare a ocupării forței de muncă.
Absolvenții care se angajează pentru prima dată cu contract de muncă pe durată nedeterminată și normă întreagă pot beneficia de prima de stabilitate:
[image: 🔹]1.000 lei/lună în primul an;
[image: 🔹]1.250 lei/lună în al doilea an.
De asemenea, absolvenții care se înregistrează la agențiile pentru ocuparea forței de muncă și se angajează în termen de 60 de zile de la absolvire pot beneficia de prima de inserție, egală cu de 3 ori valoarea ISR în vigoare.
Potrivit prevederilor legii, absolvenţii trebuie să se prezinte la agenţiile pentru ocupare în termen de 60 de zile de la absolvire, pentru înregistrare ca persoană în căutarea unui loc de muncă, ca etapă prealabilă şi obligatorie în vederea obținerii facilităților acordate potrivit Legii nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, inclusiv pentru obţinerea indemnizaţiei de şomaj. 
Conform Ordinului Ministerului Educației nr. 3463/2025 privind structura anului şcolar 2025-2026, pentru clasele a XII-a zi, a XIII-a seral şi frecvenţă redusă, anul şcolar se încheie la data de 5 iunie 2026. 
Absolvenţii de liceu promoţia 2025-2026 se pot prezenta la agenția pentru ocupare, în vederea înregistrării, în perioada 08 iunie – 04 august (inclusiv) în zilele lucrătoare, indiferent de promovarea sau nepromovarea examenului de bacalaureat. 
În situaţia în care unii tineri mai au corigențe, şi nu au situaţia încheiată la toate materiile, aceştia se pot prezenta în interval de 60 de zile de la susţinerea şi promovarea examenului de corigenţă. În acest sens adeverinţa eliberată de instituţia de învăţământ va specifica data promovării examenului de corigenţă. 
Indemnizaţia de şomaj se va acorda de la data de 05 august, în situaţia în care cererea va fi inregistrată în termen de 10 zile de la expirarea celor 60 de zile de la absolvire sau de la data înregistrării cererii de acordare a indemnizaţiei de şomaj dacă cererea este înregistrată după expirarea celor 10 zile. 
Dacă absolvenţii aflaţi în una din situaţiile de mai sus nu se prezintă în intervalul de 60 de zile de la absolvire (08 iunie – 04 august 2026), ei pot să se prezinte în continuare în vederea înregistrării ca persoană în căutarea unui loc de muncă/șomeri neindemnizați, dar nu vor avea dreptul la indemnizaţie de şomaj. 
In cazul absolvenților de școli profesionale data absolvirii diferă de la o școală, la alta, de aceea termenul de 60 de zile în care trebuie să se prezinte ca persoane în cautarea unui loc de muncă curge diferențiat, în funcție de data absolvirii studiilor, inclusiv terminarea practicii care face parte din anul școlar. 
În cazul absolvenţilor de studii superioare, termenul de 60 de zile în interiorul căruia aceștia trebuie să se înregistreze la agenţiile de ocupare, curge de la data promovării examenului de licenţă. În cazul în care un absolvent de studii superioare, nu s-a inregistrat in termen de 60 zile de la examenul de licenta, persoana în cauză nu va avea dreptul la indemnizaţie de şomaj, dar în schimb va putea să beneficieze de serviciile de stimulare a ocupării forţei de muncă şi de formare profesională gratuite dacă se înregistrează în evidenţa agenției pentru ocupare. 
Absolvenţii care se înregistrează în evidenţa agenţiei ca persoane în căutarea unui loc de muncă şi nu au un loc de muncă, pot beneficia de: 
- Servicii gratuite de mediere a muncii, de informare şi consiliere profesională sau de asistenţă şi consultanţă pentru începerea unei afaceri proprii; 
- servicii gratuite de formare profesională, inclusiv contravaloarea costurilor cu abonamentele de transport în comun. 
Potrivit Legii nr. 76/2002 privind sistemul asigurărilor pentru șomaj și stimularea ocupării forței de muncă, absolvenţii instituţiilor de învăţământ şi absolvenţii şcolilor speciale, în vârstă de minimum 16 ani, care în termen de 60 de zile de la absolvire, se înregistrează la agenţiile pentru ocuparea forţei de muncă din raza cărora îşi au domiciliul şi se angajează cu normă întreagă pentru o perioadă mai mare de 12 luni, beneficiază de o primă de inserţie egală cu de 3 ori valoarea indicatorului social de referinţă (ISR) în vigoare la data încadrării. 
De asemenea, tinerilor NEET (tineri între 16 și 30 de ani care nu lucrează, nu urmează o formă de învățământ și nu participă la programe de formare profesională pot beneficia de o prima de stabilitate.
Aceasta:
[image: 🔹️]se acordă tinerilor înregistrați la agențiile pentru ocuparea forței de muncă care se angajează pentru prima dată cu contract individual de muncă pe durată nedeterminată și normă întreagă;
[image: 🔹️]️se acordă pe o perioadă de 24 de luni;
[image: 🔹️]valoarea este de 1.000 lei/lună în primele 12 luni și 1.250 lei/lună în următoarele 12 luni;
[image: 🔹️]suma este neimpozabilă și nu se datorează contribuții sociale.
După expirarea termenului de 60 de zile de la absolvire, în cazul în care absolvenții s-au înregistrat ca persoană în căutarea unui loc de muncă, pot beneficia, la cerere, de indemnizație de șomaj în cuantum de 50% din valoarea ISR în vigoare, pentru o perioadă de 6 luni. 
Persoanele care, la data solicitării dreptului, refuză un loc de muncă potrivit pregătirii sau nivelului studiilor sau refuză participarea la servicii pentru stimularea ocupării şi de formare profesională oferite de agenţiile pentru ocuparea forţei de muncă, nu beneficiază de indemnizaţie de şomaj. Absolvenţii care, la data solicitării dreptului, au fost admişi sau urmează cursurile unei forme de învăţământ, organizate şi/sau acreditate, după caz, în condiţiile legii, nu beneficiază de indemnizaţie de şomaj. De asemenea, absolvenţii licenţiaţi ai facultăţilor de medicină, medicină dentară şi farmacie care, la data solicitării dreptului, au promovat concursul naţional de rezidenţiat pe locuri sau pe posturi, în condiţiile legi, nu beneficiază de indemnizaţie de şomaj. 
În vederea înregistrării la agenţiile de ocupare, absolvenţii trebuie să prezinte : 
-Act de identitate original; 
-Act de studii (adeverinţa de absolvire sau certificat de absolvire, după caz) şi de calificare original. În cazul adeverinţei, pentru absolventii de liceu care nu au avut corigente, trebuie să rezulte că data absolvirii anului terminal a fost 05.06.2026. 

